**Izvješće o održanim sjednicama i broju rješavanih predmeta**

**za razdoblje siječanj - prosinac 2013.**  
U razdoblju siječanj - prosinac 2013. Povjerenstvo je održalo 10 redovitih i 2 sjednice putem dogovora e-poštom. Ukupno je razmatralo 55 predmeta.  
  
Zbog prekoračenja roka za dostavljanje odgovora na pritužbu pristiglo je i razmatrano četiri pritužbe. U takvim slučajevima Povjerenstvo upućuje obavijest, tj. upozorava čelnika državnog tijela i povjerenika za etiku na potrebu pridržavanja rokova, te posebno na odredbu Etičkog kodeksa prema kojoj je, na zahtjev povjerenika za etiku, za vrijeme postupka ispitivanja osnovanosti pritužbe, čelnik dužan povjerenika za etiku osloboditi obavljanja poslova radnog mjesta na koje je raspoređen.  
  
U sedam slučajeva etički povjerenici uputili su upite odnosno zatražili mišljenje Povjerenstva o tome predstavlja li neko ponašanje državnog službenika povredu Etičkog kodeksa. Dva slučaja odnosila su se na javne nastupe, tj. izjave u tisku. Jedan se odnosio na moguć sukob interesa pri obavljanju dodatnih poslova koji nisu vezani za redovne poslove službenika. Jedan se upit odnosio na ponašanje službenika izvan redovnog radnog vremena, jedan na redovan postupak ocjenjivanja službenika, jedan na zlostavljanje od strane nadređenog službenika, a jedan na moguću zlouporabu položaja.  
  
Za dva pristigla predmeta Povjerenstvo nije bilo nadležno te su podnositelji obaviješteni o tome kome treba podnijeti pritužbu.  
  
Zbog nezadovoljstva odgovorom čelnika tijela pristiglo je i razmatrano ukupno 39 pritužbi. Jedna se pritužba odnosila na postupanje čelnika koji je državni službenik, a dvije su se odnosile na postupanje povjerenika za etiku.  
  
Povjerenstvo je donijelo mišljenja za 42 pritužbe, od toga je za 10 utvrđeno da su osnovane, a rješavanje jedne još je u tijeku.  
  
U dva slučaja pritužbe su se dijelom odnosile na nepridržavanje propisa, te ih Povjerenstvo prosljeđuje Upravnoj inspekciji.  
  
Osim rješavanja predmeta, članovi Povjerenstva sudjelovali su i u izradi smjernica za provedbu Etičkog kodeksa te usuglašavali očitovanje na Izvješće Državnog ureda za reviziju o provedenoj Revizije učinkovitosti etičke infrastrukture u tijelima državne uprave.

**Pregled zaprimljenih i razmatranih predmeta:**

| Prekoračenje roka | Upiti povjerenika | Pritužbe na čelnika | Pritužbe na povjerenike | Nezadovoljstvo odgovorom | Nenadležno |
| --- | --- | --- | --- | --- | --- |
| 4 | 7 | 1 | 2 | 39 | 2 |
| Sveukupno | 55 | | | | |

**Pregled razmatranih pritužbi prema vrsti povrede Etičkog kodeksa:**

| Odnos prema građanima | Protiv povjerenika | Protiv čelnika | Nezakonito postupanje | Ponašanje nadređenih | Postupanje rukovodećih | Međusobni odnosi | Provedba postupka |
| --- | --- | --- | --- | --- | --- | --- | --- |
| 10 | 2 | 1 | 3 | 7 | 6 | 11 | 3 |
| Sveukupno | 43 | | | | | | |

**Pregled ukupno rješavanih pritužbi prema vrsti povrede za koje je utvrđeno da su osnovane:**

| Odnos prema građanima | Protiv povjerenika | Protiv čelnika | Nezakonito postupanje | Ponašanje nadređenih | Postupanje rukovodećih | Međusobni odnosi | Provedba postupka |
| --- | --- | --- | --- | --- | --- | --- | --- |
| 1 | 0 | 1 | 0 | 3 | 3 | 1 | 1 |
| Sveukupno | 10 | | | | | | |